Obec Jastrabá, hlavný kontrolór

**NÁVR PLÁNU KONTROLNEJ ČINNOSTI**

**na 2. polrok 2016**

**Všeobecné ustanovenie**

**V súlade s ustanovením § 18 f ods. 1 písm. b) Zákona č. 369/1990 Zb. o obecnom zriadení v znení neskorších predpisov predkladá hlavný kontrolór návrh plánu kontrolnej činnosti obce Jastrabá pre obdobie 2. polroka 2016. Návrh plánu kontrolnej činnosti bol v súlade s citovaným ustanovením zákona o obecnom zriadení zverejnený na úradnej tabuli obce.**

Za jeden z hlavných predpokladov pre vytváranie podmienok dobrej kontrolnej činnosti je dodržiavanie § 4 ods. 3 zákona, ktorý ustanovuje: povinnosť obce utvárať účinný systém kontroly, vytvárať vhodné organizačné, finančné, personálne a materiálne podmienky pre nezávislý výkon funkcie hlavného kontrolóra obce.

Funkcia hlavného kontrolóra obce je zriaďovaná v súlade so zákonom č. 369/1990 Zb. a rozsah pracovného úväzku určuje obec.

V zmysle § 18 zákona, hlavného kontrolóra volí a odvoláva obecné zastupiteľstvo, čo potvrdzuje svojim uznesením zo zasadnutia.

Hlavný kontrolór je zamestnancom obce a vzťahujú sa na neho všetky práva a povinnosti vedúceho zamestnanca podľa osobitného predpisu.

Hlavný kontrolór nesmie podnikať, vykonávať inú zárobkovú činnosť a byť členom riadiacich, kontrolných, alebo dozorných orgánov právnických osôb, ktoré vykonávajú podnikateľskú činnosť, bez súhlasu obecného zastupiteľstva. Jeho funkcia je nezlučiteľná s funkciou poslanca obecného zastupiteľstva, starostu, člena orgánu právnickej osoby, ktorej zriaďovateľom je obec, alebo iného zamestnanca obce.

Kontrolnú činnosť vykonáva nezávisle a nestranne v súlade so základnými pravidlami kontrolnej činnosti.

Rozsah kontrolnej činnosti ustanovuje § 18 d) Zákona č. 369 /1990 Zb., z neho vyplýva povinnosť:

1. kontroly obce – v dodržiavaní zákonnosti, účinnosti, hospodár-nosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov, v zmysle Zákona č. 278/93 Zb. z. o správe majetku štátu v znení neskorších predpisov,
2. kontroly všetkých príjmov, výdavkov a finančných operácií obecného úradu a jemu podriadených organizácií,
3. kontroly vybavovania sťažností a petícií, v zmysle Zákonov č. 152/98 Zb. z. o sťažnostiach a č. 85/90 Zb. z. a 242/98 Zb. z. o petičnom práve,
4. kontroly dodržiavania všeobecne právnych predpisov vrátane nariadení obce,
5. kontroly dodržiavania interných predpisov obce,
6. kontroly plnenia uznesení obecného zastupiteľstva.

**Kontrolnej činnosti podľa Zákona č. 369/1990 Zb. z. podliehajú:**

* obecný úrad,
* rozpočtové a príspevkové organizácie zradené obcou,
* právnické osoby, v ktorých má obec majetkovú účasť a iné osoby, ktoré nakladajú s majetkom obce, alebo ktorým bol majetok obce prenechaný na užívanie a to v rozsahu dotýkajúcom sa majetku,
* osoby, ktorým boli poskytnuto z rozpočtu obce účelové dotácie alebo návratné finančné výpomoci, či nenávratné finančné výpomoci podľa osobitných predpisov v rozsahu nakladania s týmito prostriedkami.

**Pravidlá kontrolnej činnosti stanovuje § 18 písm. e) Zákona č. 369/1990 Zb.**

**Hlavný kontrolór pri výkone svojej činnosti postupuje podľa pravidiel, ktoré ustanovuje Zákon č. 502/2001 Zb. z. o finančnej kontrole a vnútornom audite v znení neskorších predpisov. Pravidlá o kontrolnej činnosti môže ustanoviť i obec prijatým uznesením.**

**Úlohy hlavného kontrolóra obce Jastrabá:**

1. vykonáva kontrolnú činnosť v rozsahu ustanovení § 18 Zákona č. 369/1990 Zb. z.,
2. predkladá obecnému zastupiteľstvu „Návrh plánu kontrolnej činnosti“ osobitne na I. polrok a II. polrok, ktorý musí byť najneskôr 15 dní pred prerokovaním v zastupiteľstve zverejnený v obci obvyklým spôsobom,
3. vypracúva odborné stanoviská k návrhu rozpočtu obce a k návrhu záverečného účtu obce, pred jeho schválením v obecnom zastupiteľstve,
4. predkladá správy o výsledkoch kontroly obecného úradu,
5. predkladá obecnému zastupiteľstvu raz ročne súhrnnú správu o kontrolnej činnosti to do 60 dní po uplynutí kalendárneho roka,
6. spolupracuje so štátnymi orgánmi vo veciach kontroly hospodárenia s prostriedkami pridelených obci zo štátneho rozpočtu alebo zo štrukturálnych fondov EU,
7. vybavuje sťažnosti, ak tak ustanovuje osobitný zákon,
8. je povinný vykonať kontrolu, ak ho o to požiada obecné zastupiteľstvo

**Plán kontrol v 2. polroku 2016**

**Kontrola príjmov a výdavkov obce s obsahom**

* správnosť a opodstatnenosť čerpania finančných prostriedkov – súlad s obecným rozpočtom,
* vykonanie následnej finančnej kontroly,
* kontrola obecnej pokladne (dvakrát za rok)

**T: júl – december 2016**

**Kontrola zákonnosti**

* dodržiavanie všeobecne záväzných právnych predpisov,
* kontrola plnenia uznesení obecného zastupiteľstva,
* kontrola dodržiavania interných predpisov obce, prípadná aktualizácia

**T: júl – december 2016**

**Školské zariadenia – základná škola, materská škola, školská jedáleň**

* správnosť účtovných dokladov,
* efektívnosť finančných prostriedkov vynaložených na prevádzku

**T: júl – december 2016**

**Personalistika**

* kontrola správnosti výšky platov zamestnancov obce,zš,mš,šj,škd,
* zamestnávanie mimo pracovný pomer (dohody o vykonaní práce),
* kontrola správnosti platu starostu obce

**T: júl – december 2016**

**Prevádzkové náklady obecného úradu**

* pohonné hmoty, cestovné náklady,
* telefóny, faxy, mobily, poštovné a ostatné ceniny,
* stravné lístky,
* nákup kancelárskych potrieb, ostatného materiálu, vybavenie úradu

**T: júl – december 2016**

**Kontrola vybavovania sťažností a petícií**

* kritériá pre posudzovanie sťažností, petícií, ostatných podaní občanov
* vedenie evidencie podľa zákona,
* úroveň vybavovania sťažností a petícií

**T: júl – december 2016**

**Návrh na uznesenie:**

1. Obecné zastupiteľstvo v Jastrabej berie na vedomie plán kontrolnej činnosti na 2. polrok 2016, predložený hlavným kontrolórom obce.
2. Obecné zastupiteľstvo v Jastrabej ukladá hlavnému kontrolórovi doplniť plán kontrolnej činnosti nasledovne:

V Jastrebej: 29.05.2016

Spracoval: Michal Janovič, hlavný kontrolór obce Jastrabá